Σκάλα Κεφαλονιάς

Η Σκάλα είναι παραθαλάσσιος οικισμός στα Επτάνησα και την Περιφερειακή Ενότητα Κεφαλονιάς και διοικητικά ανήκει στον Δήμο Αργοστολίου.

 Γενικά στοιχεία 
Η Σκάλα βρίσκεται στο νοτιοανατολικό άκρο της Κεφαλονιάς, κοντά στο ακρωτήριο Μούντα σε υψόμετρο 30 μέτρα ενώ απέχει 37 χιλιόμετρα νοτιοανατολικά από την πρωτεύουσα Αργοστόλι και 12 χιλιόμετρα νότια από τον Πόρο. Ως το μεγαλύτερο θέρετρο στο νότιο τμήμα της Κεφαλλονιάς, η Σκάλα γίνεται πόλος έλξης για μεγάλο αριθμό τουριστών κάθε καλοκαίρι. Σύμφωνα με την απογραφή του 2011, η Σκάλα έχει 760 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10685 (σελ. 211 του pdf) Ο μόνιμος πληθυσμός της Σκάλας το 2001 ήταν 530 κάτοικοι.

Η παραλία της Σκάλας βρίσκεται στο ομώνυμο χωριό και διοικητικά ανήκει στον Δήμο Αργοστολίου. Τα τελευταία χρόνια παρουσιάζει έντονη τουριστική ανάπτυξη και την καλοκαιρινή περίοδο προσελκύει πολλούς επισκέπτες. Το σύγχρονο χωριό χτίστηκε το 1956, μετά τον ισχυρό σεισμό του 1953, αφού το παλιότερο χωριό, που έστεκε λίγο πιο πέρα, καταστράφηκε ολοσχερώς, με 37 από τους κατοίκους του να χάνουν τη ζωή τους.μικρογραφία|Η παραλία της Σκάλας.|αριστερά|206x206εσ

Πρόκειται για μια μεγάλη παραλία, με μήκος πάνω από 5 χλμ., χοντρή άμμο και καθαρά νερά. Είναι από τις πιο πολυσύχναστες παραλίες της Κεφαλονιάς. Στην παραλία μπορείτε να φτάσετε κατεβαίνοντας τα σκαλοπάτια που βρίσκονται στην κεντρική πλατεία του χωριού. Κατά μήκος της παραλίας υπάρχουν πολλές καφετέριες, ταβέρνες και εστιατόρια. Η παραλία της Σκάλας έχει επίσης βραβευτεί με Γαλάζια σημαία.

 Αρχαιολογικά ευρήματα 
μικρογραφία|αριστερά|Η Ρωμαϊκή Βίλα στη Σκάλα.|206x206εσ
Στην Σκάλα βρέθηκαν ύστερα από ανασκαφές του Β. Καλλιπολίτη το 1957, ερείπια μιας Ρωμαϊκής Έπαυλης όπου ανήκε σε εύπορο Ρωμαίο και περιλάμβανε στο κτίσμα και ρωμαϊκά λουτρά. Η έπαυλη αποτελείται από τέσσερα δωμάτια και χρονολογείται στον 2ο αιώνα.  ενώ πρέπει να καταστράφηκε στον 4ο από πυρκαγιά. 

Στην ψηφιδωτή παράσταση του πρώτου δωματίου απεικονίζεται ο Φθόνος, ένας νεαρός άνδρας που δέχεται επίθεση από δύο ζεύγη θηρίων. Στο δεύτερο δωμάτιο τα ψηφιδωτά συνθέτουν την εικόνα τριών ζώων (κάπρος, ταύρος και κριός) έτοιμα να θυσιαστούν. Tα δάπεδα πλαισιώνονται με γεωμετρικά διακοσμητικά σχήματα. 

Κοντά στο παλιό χωριό βρίσκεται ναός του Απόλλωνα που χρονολογείται από τον 5ο αιώνα προ Χριστού.
 Βιβλιογραφία 
 Παραλία Σκάλας | Τουριστικός Οδηγός KefaloniaVisit.com
 kefaloniaguide.co.uk
 kefalonia.net
 google maps

 Παραπομπές 

Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς